armvectores/hyw_wikipedia_2023 huggingface dataset:
Դրախտի Դարպասը

Դրախտի Դարպասը, Արցախեան պատերազմին նուիրուած ժապաւէն, Ջիւան Աւետիսեանի արցախեան նիւթերով երրորդ ժապաւէնը։


== Ժապաւէնին Նիւթը ==
Լիամեթրաժ ժապաւէնին նիւթը կեդրոնացած է Արցախեան Ապրիլեան պատերազմին վրայ: Գործողութիւնները կը ծաւալին 2016 թուականին: ժա­պա­ւէ­նը մի քա­նի եր­կիր­նե­րու միա­ցեալ ար­տադ­րու­թիւն է՝ ­Հա­յաս­տան, ­Լի­թո­ւա­նիա, ­Շո­ւէտ, ­Լի­բա­նան, Ա­մե­րի­կա։
ժապաւէնը գերմանացի լրագրող Ռոպերթ Սթերնուալին (50 տարեկան) մասին է: 2016-ին ան կը վերադառնայ Արցախ՝ լուսաբանելու քսաներկու տարուան ընդմիջումէն ետք վերսկսուած պատերազմը։ Լրագրական հետաքննութեան իբրեւ արդիւնք կը ծանօթանայ երիտասարդ՝ օփերայի երգչուհի, Սոֆիա Մարթիին (35 տարեկան) հետ։ Ռոպերթին եւ Սոֆիային յաճախակի հանդիպումները փոխադարձ սիրոյ զգացմուն կ՛արթնացնեն իրենց մէջ, սակայն կը պարզուի, որ Սոֆիան անյայտ կորսուած Ֆո­թօ-ժուռ­նա­լիստ (լու­սան­կա­րիչ-լրագ­րող) Էտկար Մարտիրոսեանին աղջիկն է, որ 1992-ին՝ Թալիշի անկման օրը, Ռոպերթ զինք ձգած է գիւղ՝ գերեվարութեան մէջ, ապա իւրացուցած է կռուի դաշտին մէջ անոր նակարած լուսանկարները։
Ժապաւէնը նկարահանուած է եւրոպական տարբեր քաղաքներու եւ Արցախի մէջ։ Այն ութ երկիրներու համատեղ արտադրութիւն է՝ Հայաստան, Լիթուանիա, Գերմանիա, Ֆրանսա, Պուլկարիա, Չեխիա, Իտալիա, Ամերիկա։ 
Ժապաւէնին հայաստանեան անդրանիկ ցուցադրութիւնը կայացած է 17 Հոկտեմբեր 2019-ին՝ Երեւանի «Կինոպարկ» սրահին մէջ, իսկ Արցախինը՝ Հոկտեմբեր 19-ին՝ Ստեփանակերտ։


== Դերասաններ ==
ժապաւէնին դերասանները օտար եւ հայաստանցի յայտնի դերասաններ են․

Ռիչըրտ Սամէլ՝ Գերմանիա,
Թաթիանա Սփիւաքովա՝ Ֆրանսա,
Լէօ Փոպետոնոսցեւաս՝ Լիթուանիա,
Նաիրա Զաքարեան՝ Ամերիկայ,
Սօս Ջանիբեկեան՝ Հայաստան,Եւ այլ սիրուած դերասաններ Հայաստանէն եւ արտասահմանէն։


== Միջազգային Փառատօններ ==
«Դրախտի դարպասը» ժապաւէնը ընդգրուած է Միացեալ Նահանգներու «Las Cruces» միջազգային շարժապատկերի փառատօնին, Ինտոնեզիոյ «Europe on Screen» միջազգային շարժապատկերի փառատօնին եւ Իտալիոյ «Salento» միջազգային շարժապատկերի փառատօնին պաշտօնական ծրագիրներուն մէջ:
ժապաւէնը նաեւ ընդգրկուած էր Մոսկուայի միջազգային շարժապատկերի փառատօնին պաշտօնական, ոչ մրցութային ծրագիրին մէջ, սակայն արցախեան պատերազմի վերսկսման օրը, ժամեր անց, ազրպէյճանական ճնշումներու պատճառով անիկա դուրս հանուած է ծրագիրէն:
«Դրախտի դարպասը» ժապաւէնի վաճառքի պատասխանատու ֆրանսական «MPM Premium» ընկերութեան միջոցով «Դրախտի դարպասը» ժապաւէնը Քաննի վիրթուալ շարժապատկերի շուկային վրայ (Յունիս 2020) առաջին անգամ ներկայացուած է գնորդներուն եւ փառատօնի կազմակերպիչներուն` ունենալով երկու ցուցադրութիւն:
Էրազմ Քարամեան

Էրազմ Ալեքսանդրի Քարամեան (Մելիք-Քարամեան) (15 Մարտ 1912, Փարիզ, Ֆրանսա - 15 Յունիս 1985, Երեւան,ՀԽՍՀ), խորհրդային հայ կինոբեմադրիչ, սենարիստ, ԽՍՀՄ ժողովրդական արուեստագէտ (1971), ՀԽՍՀ կինեմատոգրաֆիստներու միութեան անդամ։


== Կենսագրութիւն ==
Էրազմ Քարամեան, ծնած է 1912 թուականին Փարիզի մէջ։ 1930 թուականէն աշխատած է Արեւմտեան Սիպիրի եւ Մոսկուայի թատրոններուն մէջ որպէս բեմադրիչ։ 1936 թուականին աւարտած է Խարկովի երաժշտա-տրամադիկական հիմնարկի բեմադրիչի եւ դերասանական բաժինը (այժմ՝ Խարկովի Ի․ Կոտլեարեւվսկիի անուան արուեստներու ազգային հիմնարկ) ։ 1937 թուականէն եղած է բեմադրիչի օգնական, այնուհետեւ Հայֆիլմ կինոստուդիայի բեմադրիչ (1947-1954 թուականներուն փաստագրական ֆիլմերու բեմադրիչ, 1954 թուականէն՝ գեղարուեստական ֆիլմի)։ Շարք մը ֆիլմերու սենարներու համահեղինակն է։
Մահացած է 15 Յունիս 1985 թուականին Երեւանի մէջ։ Թաղուած է Թոխմախի գերեզմանոցը։


== Մրցանակներ եւ պարգեւներ ==
ՀԽՍՀ արուեստի վաստակաւոր գործիչ (1955)
ՀԽՍՀ ժողովրդական արուեստագէտ (1966)
ԽՍՀՄ ժողովրդական արուեստագէտ (1971)
ՀԽՍՀ պետական մրցանակ (1967)
ԽՍՀՄ մետալներ


== Ֆիլմագրութիւն ==


=== Բեմադրիչ ===


=== Սենարիստ ===


== Գրականութիւն ==
Максимов М. Д., Лично известен, М., 1958;
Ризаев С., Армянская художественная кинематография, Ер., 1963.


== Արտաքին յղումներ ==
Էրազմ Քարամեանը kino-teatr.ru կայքին մէջ
Ծմակահող

Ծմակահող, գիւղ Արցախի Մարտակերտի շրջանին մէջ` կեդրոնէն 47 քմ հարաւ-արեւմուտք` Վաճառ գետի աջ ափին՝ 850 մեթր բարձրութեան վրայ։ Տարածութիւնը՝ 900 հեկտար։ Կը զբաղին բուսաբուծութեամբ եւ անասնապահութեամբ։ Ունի իննամեայ դպրոց (ակադեմիկոս Անդրանիկ Իոսիֆեանի անուան), ակումբ եւ դարմանատուն։ Գիւղին մէջ կը գտնուի կիսաքանդ Ս. Ստեփանոս (ԺԲ. դար), շրջակայքը՝ Հարավա, Մանքա եւ Անկնունք եկեղեցիները, ինչպէս նաեւ Վաճառ գիւղաքաղաքին աւերակները։ Գիւղաքաղաքը իբրեւ վաճառաշահ կեդրոն զարգացած է Հասան-Ջալալեաններու օրով (ԺԳ. դար)։ Օտար նուաճողները աւերած են գիւղաքաղաքը, բնակիչները տեղափոխուած են Վաճառ գետի աջ ափը, հատած անտառը (ծմակը) եւ հիմնած Ծմակահողը։


== Ծմակահողը Արցախեան ազատամարտին ==
1988-ին Ծմակահողի մէջ կազմակերպուած են հանրահաւաքներ, ցոյցեր. կազմաւորուած է կամաւորական ջոկատ մը, որ 1992-էն Խաչէնի գումարտակի երկրորդ վաշտի կազմին մէջ մասնակցած է Կիչան-Ղազանչի, Կոճողոտ-Զարդախաչ-Ալիաղալի-Մարտակերտ-Մաղավուզ-Յակոբ Կամարի եւ այլ ուղղութիւններու ինքնապաշտպանական եւ ազատագրական մարտերուն։ Ծմակահողէն հրամանատար եղած է Ա. Մանուէլանը։ Ծմակահողէն զոհուած է 10 ազատամարտիկ։
Յարութիւն Մրմրեան

Յարութիւն Մրմրեան (1860, Կոստանդնուպոլիս - 21 Յուլիս 1926, Կոստանդնուպոլիս), ծնած է Սկիւտար: Նախակրթութիւնը կը ստանայ թաղի վարժարանին մէջ՝ ուր ուոսուցիչ կ'ունենայ «Պուէտ» խաչատուր Միսաքեանը։ Կեանքի ասպարէզ կը մտնէ իբրեւ առեւտրական, սակայն գրականութիւնը զինք կ'առնէ իր հմայքին տակ։ Կը վերադառնայ գիրքերուն։ Ինքնաշխատութեամբ կը սորվի անգլերէն եւ ֆրանսերէն։ Հմուտ գրաբարագէտ մը ըլլալով հանդերձ, կը յարի աշխարհաբարեաններուն, թէեւ իր գրականութեան մէջ գրաբարը յաճախ կը զգացնէ իր շեշտուած ներկայութիւնը։ Կ'ուղեւորի Անգլիա, Աղեքսանդրիա, Երուսաղեմ եւ Յոպպէ:
Հետեւեալ հիմնական գիծերով կարելի է բնորոշել Մրմերեանի գործերուն նկարագիրը.
Ուղեւորութիւններէ թելադրուած էջեր՝ որոնց մէջ է որ կ'երեւի գրագէտը։ Լեզուական խոցեր ունի, սակայն իր խորհրդածութիւններուն մէջ գիտէ մտածումէն երթալ զգացումին եւ՝ փոխադարձաբար։ Որեւէ վայր, հնութիւն, պատկեր, բնութեան խաղ կամ պատահական անցքեր ու անձեր՝ զինք կը մղեն նկարագրական, մտածական, զգացական յածումներու։ Կը դանդաղի անունի մը քով, դէմքի մը կամ վայրի մը մօտիկ, բնութեան տարրերու քովն ի վեր, ու կը փորձէ վերլուծական ճամբով ներկայացնել բնազանցական մտասեւեռումներ՝ որոնք արտաքին իրականութիւններէ թելադրուած են ու իր միտքը կը գրաւեն։ Իմաստասիրելու ախորժ մը, որ ցայտում է կրօնաշունչ կամ ոգեպաշտական խոկումներու մէջ, եւ որոնք իսկական տրամադրութիւնները կը յայտկանշեն։ Հոգեւորի տարօրինակութիւններ ունի։ Իր նախապաշարումներով՝ որ կը բաժնուի բնականոն մարդոց տիպարէն։ Աղօթքի եւ վերացած մարդերու յատուկ այլուրութիւն մը կայ իր էջերուն մէջ կարծես հողի վրայ չ'ապրիր։ Իմաստասիրական այս կարգի մտասուզումներ կը գտնենք «Ալելուիա-Իննեակ իմաստասիրական» գործին մէջ, ուր կը դանդաղի բնազանցական նիւթերուն վրայ, Անհունը, Բովանդակը, Աստուած, Հանքար, Գեղեցիկը, Սէրը, Մահը, Աստուած, Հաստատութիւնը։ Կը տեսնէք, որ բոլորն ալ մեր աշխարհէն դուրս ու հեռու հարցականներ եւ յաւիտենական անծանօթներ են, իրենց խորհուրդով եւ մշուշով ծանր, անմարսելի, գրականէն անդին տարողութեամբ մը։ Այս գործի երկրորդ տպագրութեան մէջ՝ աւելցուցած է տասներորդ նիւթ մը։
Հոգեկանութիւն եւ նիւթականութիւն՝ «իննեակ իմաստասիրական»ն ալ վերածելով «տասնեակ իմաստասիրական»ի։
Ըսենք, որ այսօր ճամաղ կը թուին մեգի խորհրդածական այդ էջերը, իրենց լեզուով ալ ծանրագնաց, գէշ բացատրուած եւ շփոթ։
Թարգմանական բազմաթիւ գործեր եւ էջեր ունի, ընդհանրապէս գրաբար կամ գրաբարախառն։
407 (թիւ)

407 (չորս հարիւր եօթ) կենտ եռանիշ բնական թիւ է 406-ի եւ 408-ի միջեւ


== Յատկութիւններ Եւ Կիրառութիւններ ==
 A001358  հարիւրքսանեօթներորդ կիսապարզ թիւն է
 A005349  բերկրալի թիւ է
 A034962  երեք յաջորդական պարզերու գումար է՝ 407=131+137+139
 A005188  ինքնասիրահարուած թիւ է` 407=43+03+73
 Alt   407  գործադրելիս կը ստացուի կիւրեղեան Ч գլխատառը
407 Արաքնէ աստեղնեակի կարգային թիւն է
Արտաշէս Տէր Խաչատուրեան

Արտաշէս Տէր Խաչատուրեան (անգլերէն՝ Ardashes Der-Khachadourian, 16 Յունիս 1931(1931-06-16), Պէյթ Մերի, Մաթնի շրջան, Լեռնային Լիբանանի նահանգ, Լիբանան - 5 Դեկտեմբեր 1993(1993-12-05), Պէյթ Մերի, Մաթնի շրջան, Լեռնային Լիբանանի նահանգ, Լիբանան), մատենագէտ, լեզուաբան, բառարանագէտ, քերականագէտ, բանահաւաք, պատմագէտ, խմբագիր եւ դասախօս-ուսուցիչ։


== Կենսագրութիւն ==
Արտաշէս Տէր Խաչատուրեան ծնած է Պէյթ Մերի, Լիբանան, 16 Յունիս 1931-ին։
Եղած է Հայ մամուլի եւ գիրքի հմուտ մատենագէտ, լեզուաբան, բառարանագէտ, քերականագէտ, բանահաւաք, պատմագէտ, խմբագիր եւ դասախօս-ուսուցիչ։
Տէր Խաչատուրեան վկայուած է Պէյրութի Ամերիկեան Համալսարանի պատմագիտութեան բաժանմունքէն Պսակաւոր եւ Մագիստրոսի վկայականներով։
Ան դասաւանդած է յատկապէս Պէյրութի Հայ Աւետարանական Գոլէճին եւ դասախօսած Համազգայինի Հայագիտական Բարձրագոյն Հիմնարկէն ներս։
Տէր Խաչատուրեան առաւելաբար ճանչցուած է մամուլի մատենագիտական աշխատանքներով։
Արտաշէս Տէր Խաչատուրեանի պատրաստած Հայոց Լեզուի Նոր Բառարան աշխատանքը արեւմտահայերէնի փնտրուած բառարաններէն է։
Արտաշէս Տէր Խաչատուրեան մահացած 5 Դեկտեմբեր 1993-ին, Պէյրութ։


== Աշխատութիւններ ==
Տարօն (Հաւաքածոյ ժողովրդային երգերու), Պէյրութ, 1950։
Հայ Մամուլի Ցուցահանդէս, Պէյրութ, ա տիպ 1961, բ տիպ 1964։
Ուղղագրական ուղեցոյց, ա տիպ 1963, բ տիպ 1970, գ տիպ 1987։
Հայ Տպագրութեան նախակարապետը' Մեղապարտ Յակոբ, Պէյրութ, 1966։
Հայոց Լեզուի Նոր Բառարան, Պէյրութ, 1968։
Շահան Ռ. Պէրպէրեան (1891 – 1956), կենսագրութիւն եւ մատենագիտութիւն, Պէյրութ, 1969։
Մատենագիտութիւն Լեւոն Շանթի, Պէյրութ, 1969։
Լիբանանահայ մամուլի յիսուն տարին (1921 – 1971), Պէյրութ, 1971։
Սուրիահայ մամուլի պատմութիւն, Պէյրութ, 1972։
Շահան Պէրպէրեան, Գեղագիտութիւն եւ Գեղարուեստ, Պէյրութ, 1975։
Մատենագիտութիւն Ռուբէն Զարդարեանի, Պէյրութ, 1977։
Հայ մշակութային գանձերու փրկութեան եւ պահպանման հրամայականը, Պէյրութ, 1980։
Տարօնի խոհագիրքը, Պէյրութ, 1984։
Հայ մամուլի ցուցակ, Լոս Անճելըս, 1987։
Հ.Յ.Դաշնակցութեան 100–ամեայ մամուլը 1890 - 1990, Պէյրութ, 1990։
Ս.Դ Հնչակեան կուսակցութեան մամուլը (1887 – 1992), Պէյրութ, 1990։
Արտաշէս Տէր Խաչատուրեան, Հայ Գիրքի Մատենագիտական Գործեր, խմբագրութիւն Կարօ Յովհաննէսեանի, Պէյրութ, 2014։
Արտաշէս Տէր Խաչատուրեան, Հայ Մամուլի Մատենագիտական Գործեր, խմբագրութիւն Կարօ Յովհաննէսեանի, Պէյրութ, 2014։


== Գրականութիւն ==
Արտաշէս Տէր Խաչատուրեան, Մարդը եւ Գործը, խմբագրութիւն Կարօ Յովհաննէսեանի, Պէյրութ, 2008։


== Արտաքին յղումներ ==
Արտաշէս Տէր Խաչատուրեանի զոյգ հատորներու հանդիսաւոր ներկայացում։
«Արտաշէս Տէր Խաչատուրեան. Մարդը Եւ Գործը»։
"The man and his life" in remembrance of Ardashes Der Khachadourian.
Յ. Պալեան, Զոյգ հատորներու եւ հաւատքի մարդու մասին։
Հովանաւորութեամբ Եւ Ներկայութեամբ Արամ Ա. Կաթողիկոսին. Հայ Մամուլի Երախտաւոր Արտաշէս Տէր Խաչատուրեանի Աշխատանքին Նուիրուած Զոյգ Հատորներու Հանդիսաւոր Ներկայացում
Փասատինա

Փասատինա (անգլերէն՝ Pasadena), քաղաք Ամերիկայի Միացեալ Նահանգներու մէջ Լոս Անճելըս քաղաքի՝ Քալիֆորնիա Նահանգի մէջ։ Փասատինան հանրածանօթ է որպէս վարդերու քաղաք, շնորհիւ ամանորեայ Վարդերու Մրցաշարքի Տողանցքին։ Քաղաքին մէջ կայ հոծ հայ բնակչութիւն, ուր կը գործեն Յովսէփեան, Սահակ-Մեսրոպեան Հայ բարեգործական Ընդհանուր Միութեան ՀԲԸՄ-ի ամէնօրեայ վարժարանները։
Փասատինան քոյր-քաղաք է Հայաստանի Վանաձոր քաղաքին հետ։


== Պատմութիւն ==
1771 թուականին Փասատինան կը պատկանէր կաթոլիկ առաջնորդ Գաբրիէլի ենթակայութեան տակ գտնուող բնակավայրերու թվին, ով եւ տուած էր տարածքի հարթավայրերու եւ լեռներու անունները: 
Բնակավայրը հիմնադրուել է 1874 թուականին Թոմաս Էլլիոթը Ինտիանա նահանգէն: Յաճախ քաղաքի անուանումը կը թարգմանուի որպէս «Դրախտի պսակ»:
Բնակավայրը նախապէս եղեր է կիտրոնազգի (citrus) հողագործութեամբ եւ գիւղատնտեսութեամբ զարգացող փոքր գիւղ, սակայն  Կաղապար:Iw երկաթուղիի կառուցումէն յետոյ այն զարգացաւ, կառուցապատուեցաւ եւ դարձաւ ձմեռային զբօսաշրջութեան կեդրոն:


== Կրթութիւն եւ գիտութիւն ==
Փասատինան  Խաղաղ ովկիանոսի ափի գլխաւոր ուսումնական կեդրոններէն մէկն է, այստեղ կը գտնուի Քալիֆորնիայի արուեստագիտական հիմնարկը:
Քաղաքի մօտ կը գտնուի NASA գիտահետազօտական տարրալուծարանը` Jet Propulsion Laboratory: Այն կը զբաղուի բարձր ճշգրտութեան սարքաւորումներու արտադրութեամբ, որոնք կ'օգտագործուին ելեկտրոնային եւ օդանաւային ոլորտի մէջ:
Քաղաքին կից կառուցուած են երեք քոլէճներ՝ Pasadena City College (1924), Pacific Oaks College (1945) եւ Art Center College of Design (1930):


== Տեսարժան վայրեր ==
Փասատինայի կեդրոնի մէջ պահպանուեր են 20-րդ դարու սկիզբի բազմաթիւ առանձնատուներ, որոնք կը հանդիսանան արուեստի եւ արհեստներու յուշարձաններ: Քաղաքի ոչ պաշտօնական խորհրդանիշը կը համարուի 1927 թուականին կառուցուած շքեղ քաղաքապետարանը:
Այլ շէնքերու շարքին կը գտնուի Քոլորատո սթրիթ կամուրջը, որ կառուցուեր է 1913 թուականին:
Քաղաքին մէջ կան շատ նշանաւոր թանգարաններ՝

Նարթոն Սայմընի թանգարան, նախապէս՝ Փասատինայի գեղարուեստի թանգարան:
Խաղաղ-ովկիանոսեան Ասիոյ թանգարանը, կը պահպանէ Արեւելեան Ասիայի եւ Ովկիանիայի մշակոյթի մասին պատմող ցուցանմուշներ:
Հանթինկթընի գրադարանը Սան Մարինոյի մէջ, Փասատինայի մօտ, կը գտնուի բուսաբանական այգիներու տարածքին վրայ, որոնք մշակուած են աշխարհի ժողովուրդներու ազգային ոճերու մէջ:


== Մարզաշխարհ ==
Ամանորի առաջին օրը, վարդերու շքերթի ժամանակ տեղի կ'ունենայ ամերիկեան ֆուտբոլի՝ աշխարհի մէջ տեղի ունեցող առասպելական իրադարձութիւնը` « Pink Cup » մրցանակի համար լաւագոյն ուսանողական խումբերու թիմերու խաղը: Առաջին խաղը տեղի ունեցեր է 1902 թուականի Յունուարի 1-ին: 1922 թուականէն  սկսած խաղը տեղի կ'ունենայ Rose Bowl խաղահրապարակի վրայ:
1994 թ-ին «Rose Bowl» մարզադաշտի մէջ հիւրընկալուել էին ՖԻՖԱ-ի աշխարհի գաւաթի խաղարկութեան, այդ թուով կիսաեզրափակիչի, 3-րդ եւ եզրափակիչ տեղերու համար նախատեսուած հանդիպումները, իսկ հետագային՝ 1999 FIFA Women's World Cup եզրափակիչ խաղերը:


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Տե՛ս նաեւ ==
ՍաքրամենթօՄիշիկընՔալիֆորնիա


== Արտաքին յղումներ ==
Քաղաքի կայքը
Ֆլորա Զապէլ Մանկասարեան

Ֆլորա  Զապէլ  Հիչքոք (ծնունդով՝ Զապէլ Մանկասարեան, 1 Ապրիլ 1880(1880-04-01), Պոլիս, Օսմանեան Կայսրութիւն - 7 Հոկտեմբեր 1968(1968-10-07),  ), ամերիկահայ, 20րդ դարու Նիւ Եորք Պրոտվէյի հայ աստղ, անձայն շարժանկարի առաջին դերակատարներէն։


== Կենսագրութիւն ==
Ֆլորա Զապէլ Մանկասարեան-Հիչքոքը ծնած է 1880 թուականին Պոլսոյ մէջ, գրող, աստուածաբան և փիլիսոփայ Մանկասար Մանկասարեանի ընտանիքէն։ Հայերու դէմ սկսած հետապնդումներու պատճառաւ Մանկասարեանները 1881 թուականին Պոլիսէն կւը տեղափոխուին ԱՄՆ և կը հաստատուին  Շիգակօ։
Զապէլի երազանքն էր դառնալ դերասանուհի և 20 տարեկանին ան կը մեկնի է Նիւ Եորք։ Պրոտվէյի առաջին ներկայացումը եղած է 1900 թուականին «San Toy» ներկայացման Փոփիի (անգլերէն՝ Poppy) դերով։
1905 թուականին Ֆլորա Զապէլ, բեմական անունով կատակերգական ժանրի արդէն ծանօթ Պրոտվէյի դերասանուհին ամուսնացած է հանրայայտ ամերիկեան դերասան, կրկին Պրոտվէյի թատրոններու աստղ Ռայմոնտ Հիչքոքի հետ։ Ամուսնական զոյգը ոչ միայն յաջողութեամբ կը խաղային միասին թատրոններ, այլև համատեղ բեմադրութիւններ կ՚իրականացնէին։ Ֆլորա Զապէլ Մանկասարեան-Հիչքոքը նաև առաջին կին աստղերէն մէկը դարձաւ ամերիկեան անձայն շարժանկարներուն՝ խաղալով մի քանի կատակերգական ֆիլմերուն։
1929 թուականին՝ ամուսինի մահէն յետոյ, ան սկսած է հազուադէպ երեւալ բեմերուն և նկարահանուիլ շարժանկարներուն։ Սկսած է զբաղիլ հագուստի ձեւաւորումներով, դարձած է Jacques Bodart Inc. ընկերութեան համագործակիցն ու տիզայնրը։

Ֆլորա Զապէլը մահացած է 1968 թուականին՝ 88 տարեկանին։
		
		
		
		
		
		


== Ֆիլմագրութիւն ==
Ֆլորա Զապէլի յայտնի շարժանկարներն են՝

Օղակապոչ ռնգեղջիւրը (The Ringtailed Rhinoceros, 1915),
Կարմիր տեսակը (The Red Widow, 1916)
Գիւղի Գայթակղութիւն (A Village Scandal, 1915)
Փլաթի, Քալիմնոս

Փլաթի (յուն․՝Πλάτη), հարաւային Էգէականի  կղզիակ, Տոտեքանիսա։ Կը գտնուի Քալիմնոսի հարաւ-արեւելքը եւ Փսերիմոսին արեւմուտքը։   


== Հակիրճ տեղեկութիւններ ==
Փլաթի կը գտնուի Քալիմնոսի հարաւ-արեւելքը եւ Փսերիմոսին արեւմուտքը։ Տարածութիւնն է 0,726 քլ․²։  Ըստ 2011-ի մարդահամարին, կը հաշուէ 2 բնակիչ։ Կը պատկանի Քալիմնոսի քաղաքապետութեան։ Ունի գեղեցիկ, զուլալ ջուրերով, ողալու յարմար փոքր ծովափներ, ուր այցելուները կը հասնին նաւակներով Փսերիմոս կղզիէն։
Կղզիակին հիւսիսի ծայրամասէն դէպի Նեքրոթիքի ժայռակղզիակը ջուրերուն յատակը կը գտնուին ընկղմած Բ․ Համաշխարհային Պատերազմէն գերմանական երկու նաւեր։
Միքայէլ Փորթուգալ

Միքայէլ փաշա Փորթուգալ (Փորթուգալեան, 1842, Կ. Պոլիս- 6 Նոյեմբեր 1897, Կ. Պոլիս), հայ հասարակական գործիչ, բանասէր–հայագէտ եւ տնտեսագէտ:


== Կեանք եւ Գործունէութիւն ==
ծնած էր 1842-ին՝ Կ. Պոլիս: Հայ կաթոլիկներու վարժարանին մէջ կ՛աշակերտածէ մեծանուն մեր բանաստեղծներէն՝ Զէյթունի առաջին ապստամբութեան երգիչ Մկրտիչ Պեշիկթաշլեանի։ Այնուհետեւ, ուսումը շարունակելու համար Ֆրանսա երթալով, Փարիզի Մուրատեան վարժարանին մէջ Միքայէլ Փորթուգալեան կ՛աշակերտէ Գաբրիէլ Այվազովսկիին եւ Ղեւոնդ Ալիշանին:
Տնտեսագիտութեան մէջ համալսարանական բարձրագոյն ուսում կը ստանայ եւ փայլուն վկայականներու կ՛արժանանայ՝ Միքայէլ Փորթուգալեան հայերէնի եւ հայագիտական իր խոր պատրաստութեան կողքին, կը տիրապետէր թրքերէն, պարսկերէն, ֆրանսերէն եւ անգլերէն լեզուներուն: Կ. Պոլիս վերադառնալէ ետք, իր փայլուն կրթութեան եւ բացառիկ ունակութեանց շնորհիւ, ան կը կարգուի կայսերական իշխաններու դաստիարակ եւ, միեւնոյն ժամանակ, իբրեւ թարգմանիչ՝ կ՛աշխատակցի սուլթանական Բարձրագոյն Դրան թարգմանչաց դիւանին:
Միքայէլ Փորթուգալը կը վարէԿ. Պոլսոյ մաքսատան տնօրէնի պաշտօնը: Այս պաշտօնավարութեան շրջանին, իր նախաձեռնութեամբ, կը որդեգրուի դրօշմաթուղթերու եւ լրագիրներու դրօշմի օրէնքը, որուն կիրարկումով մեծապէս աւելցան տէրութեան եկամուտները:
12 տարի ան կը վարածէ օսմանեան Երկրագործական Դրամատան տնօրէնի պաշտօնը: Այս դրամատան 450 մասնաճիւղերուն հիմնումը Միքայէլ փաշայի ջանքերուն արդիւնքն էր։ 1887-ին կը նշանակոի ելեւմուտքի (Ֆինանսներու) նախարարութեան փոխ¬նախարարի պաշտօնին: Այնուհետեւ կը հիմնէ Հողագործական Դրամատունը՝ ստանձնելով անոր տնօրէնութիւնը:
Ատենի Կայսերական Գանձի հայազգի նախարար Յակոբ փաշա Գազազեանի մահէն ետք, սուլթան Ապտիւլ Համիտ Բ. Միքայէլ Փորթուգալեանին կը նշանակէ իր անձնական գանձերուն նախարար եւ անոր կը շնորհէ վեզիրի աստիճան ու փաշայի տիտղոս: Այս պաշտօնին վրայ Փորթուգալը կը նպաստէ իր ղեկավարած հաստատութեան հարստացումին եւ այլազան նախաձեռնութիւններով կ՛աւելցնէ պետութեան շահոյթները:
Միքայէլ փաշայի ծրագիրով կը ձեռնարկուի Թեսաղոնիկէի նաւահանգիստի կառուցման, որն իր աւարտին կը հասնի իր յաջորդին՝ Յովհաննէս փաշայի պաշտօնավարութեան ժամանակ:
Նոյնպէս Փորթուգալի ջանքերով մեծ զարկ կը տրուի օսմանեան Հերքերէի գործարանին արտադրութեանց։
Միքայէլ փաշա կը հանդիսանայ նաեւ 1877-ին բացուած քաղաքական-պետական բարձրագոյն վարժարանի՝ Մեքթեպը Միւլքիէի ելեւմտական (ֆինանսիստական) ամպիոնին հիմնադիրը եւ երկարամեայ գլխաւոր դասախօսը, որ տնտեսագէտներու եւ ելեւմտագէտներու ամբողջ սերունդ մը կը հասցնէ։
1894-1896 թուականներու Համիտեան կոտորածներէն յետոյ, երբ սուլթանական ծառայութեան կոչուած մեծաթիւ հայ երեւելիներու կողմէ շրջաբերութեան մէջ կը դրուի արիւնարբու սուլթանին փառաբանանքը կատարող յայտարարութիւն մը, Միքայէլ փաշա Փորթուգալեան կտրականապէս կը մերժէ ստորագրել նման ամօթալի փաստաթուղթ մը։
Միքայէլ Փորթուգալեան 55 տարեկան էր, երբ իր մահկանացուն կը կնքէ 6 Նոյեմբեր 1897-ին։


== Աշխատութիւններ ==
Յետ մահու, 1903-ին, լոյս կը տեսնէ Միքայէլ Փորթուգալեանի «Եղիշէ Վարդապետի Վասն Վարդանայ Եւ Հայոց Պատերազմին Եւ Քննադատութիւնք Միքայէլ Փաշայի Փորթուգալ» քննական արժէքաւոր ուսումնասիրութիւնը:


== Աղբիւրներ ==
Միքայէլ Փորթուգալեան, «Եղիշէ Վարդապետի Վասն Վարդանայ Եւ Հայոց Պատերազմին Եւ Քննադատութիւնք Միքայէլ Փաշայի Փորթուգալ», Վենետիկ, Տպարան Սուրբ Ղազար, 1903 - ՌՅԾԲ, էջ 5 - 11:
Հայաստան Թուրանական Տիրապետութեան Տակ


== Մշակութային Երեւոյթներ ==

Թուրանական արշաւանքներն ու տիրապետութիւնը անդարմանելի հարուած մը տուին հայ ժողովուրդին, խորտակելով անոր քաղաքակրթութիւնը եւ կասեցնելով անոր զարգացումը:

Այսուհանդերձ, այնպիսի մղիչ ուժ մը ունէր հայ հոգիին թռիչքը եւ աւանդութիւններու ժառանգը, որ հոս ու հոն տակաւին կղզիացած ստեղծագործութիւններու ականատես կ'ըլլանք, մեծ մասամբ գրուած վանքերու մէջ, որոնք հայ մտքին վերջին ապաստանները եղան:Վանքերը հայ ժողովուրդին համար արդի ժամանակներուն խաղացին այն դերը, ինչ որ Արեւմուտքի մէջ ունեցան անոնք մեծ արշաւանքներու ընթացքին, դառնալով «տեսակ մը բերդ, ուր քաղաքակրթութիւնը ապաստան գտաւ» եւ արգելք հանդիսանալով անցեալը ներկային շղթային փշրուելուն :
Այս ստեղծագործութեանց շարքին, Ժգ. Դարուն յիշենք Կիրակոս Գանձակեցիի պատմութեան գիրքը, որ թանկագին տեղեկութիւններ կը պարունակէ մոնկոլներու, վրացիներու եւ աղուաններու մասին, Մաղաքիա Աբեղայի Թաթարներու Պատմութիւնը, Վարդան Արեւելցիի պատմական գործը, Յովհ. Երզնկացի աստղաբաշխութեան գրութիւնը, եւայլն :
Ժդ. Դարուն մենք ունինք Ստեփանոս Օրփելեանի Սիւնաց պատմութիւնը, Հեթումի Թաթարներուն պատմութիւնը, Յովհ. Որոտնեցիի եւ Գրիգոր Տաթեւացիի աստուածաբանական գործերը: Ժե. Դարուն՝ Առաքել Դաւրիժեցիի պատմութիւն Պարսկահայաստանի մասին, Շահ Աբբասի օրով:
Յիշենք նաեւ, Ժե. Դարուն, հայ բժիշկի մը՝ Ամիրտովլաթ Ամասիագիի գործերը, որոցմէ ամէնէն կարեւորն է հռչակաւոր «Անգիտաց Անպէտ» բժշկարանը, եւ վերջապէս ու մանաւանդ Ժդ.,  Ժե. Եւ Ժզ. Դարերուն հայ տաղերգուներու գեղեցիկ հոյլը, որոնցմէ առանձնապէս ուշագրաւ են Ֆրիկը, Կոստանդին Երզնկացին, Առաքել Բաղիշեցին, Մկրտիչ Նաղաշը, Յովհ. Թլկուրացին, Գրիգոր Աղթամարեցին, Նահապետ Քուչակը եւ Ջիւանին :

Ծանօթ էն Ժե. Եւ Ժզ. Դարերու հայկական գորգերը, զուսպ եւ համաչափ ոճի մէկական գլուխ գործոցներ իրենց գունագեղութեամբ: Ի դէպ, եթէ հայկական զարդարուեստին մէջ արեւելեան ճոխութեան կը հանդիպինք, անոնց մէջ երեւան կու գայ նաեվ յատակագծի կազմութեան եւ համաչափութեան մտահոգութիւն մը:
Յիշատակենք նաեւ հայկական սքանչելի խաչքարերը, նրբօրէն քանդակուած, որոնցմէ ոմանք իսկական ժանեակներու տպաւորութիւնը կու տան:


== Աղբիւրներ ==
Հայոց Պատմութիւն, Հրանդ Փաստրմաճեան, Դ. Տպագրութիւն, Պէյրութ-2007, էջ 24-25
1855 թուական

1855 թուական, ոչ նահանջ տարի, 19րդ դարու 55րդ տարին


== Դէպքեր ==
1855․  Խրիմեան Հայրիկ կը սկսի հրատարակել «Արծուի Վասպուրական» ամսաթերթը


== Ծնունդներ ==
 Տե՛ս նաեւ՝ Ստորոգութիւն:1855 ծնունդներ

Անյայտ օրով՝
(Շուշի)՝ Համբարձում Առաքելեան (մ.1918, Թիֆլիս), լրագրող, գրող
Արամ Աշճեան (մ.1909, Կ.Պոլիս), խմբագիր
Աստղիկ Գանթարեան (մ.1884), դերասանուհի
Յարութիւն Կ. Ճանկիւլեան (մ.1915), քաղաքական գործիչ
Երուանդ Ոսկան (մ.1914), քանդակագործ


== Մահեր ==
 Տե՛ս նաեւ՝ Ստորոգութիւն:1855 մահեր

Յունիս 10՝ Պօղոս Մելիքշահեան (ծն.1788), փիլիսոփայ, բնագէտ, հասարակական գործիչ
29 Մայիս

29 Մայիս, տարուան 149-րդ (նահանջ տարիներուն՝ 150-րդ) օրն է։


== Դէպքեր ==


== Ծնունդներ ==


== Մահեր ==
1996․  Հրանդ Շահինեան (ծն.1923) հայ, խորհրդային մարմնամարզիկ


== Տօներ ==
Թոմի Ռամոն

Թոմի Ռամոն (անգլերէն՝ Tommy Ramone, 29 Յունուար 1949(1949-01-29) կամ 29 Յունուար 1952(1952-01-29), Պուտափեշտ - 11 Յուլիս 2014(2014-07-11), ), իսկական անունը՝ Թամաշ Էրդեյի (հունգարերէն՝ Erdélyi Tamás), հունգարական ծագումով ամերիկացի արտադրող եւ երաժիշտ: Չորս տարի Թոմի Ռամոնը եղած է «Ramones» ռոք խումբի թմբկահարը:


== Կենսագրութիւն ==

Թամաշ Էրդեյի ծնած է 29 Յունուար 1949-ին Հունգարիոյ մայրաքաղաք Բուդապեշտին մէջ հրէաներու ընտանիքի մը մէջ:Թոմի Ռամոնն ու Կլաուտիա Տենան (նախկինին եղած է Simplistics խումբի անդամ) միասին ստեղծած են Uncle Monk պլուկրաս ժողովրդական խումբը: Ռամոն յայտարարած է. «Ընդհանուր շատ բան կայ հասարակ ու ժողովրդական երաժշտութիւններուն մէջ։ Երաժշտութեան առաջատար այդ երկու ոժերն ալ հողի ուժ:


== Հիւանդութիւն եւ Մահ ==
Թոմի Ռամոն մահացած է Նիւ Յորքի մէջ՝ Քուինսի մէջ գտնուող իր տանը 11 Յուլիսի 2014-ին 65 տարեկանին: Ան մահէն առաջ հիւրատուն տեղափոխուած էր:
The Independent-ը կը գրէ. «Նախքան Թոմիի՝ խումբը լքելը, Ramones արդէն դարձած էր իր ժամանակի ամենաազդեցիկ խումբերէն մէկը, որ կը նուագէր Նիւ Յորքի ոչ յայտնի CBGB ակումբին մէջ եւ առանց դադարներու համերգային շրջագայութիւններ կ՛ունենար ամէն մէկ ալպոմի հետ»: Կենսագիր Էվերեթ Թրուն Պի-Պի-սիին տուած հարցազրոյցին մէջ ըսած է. «Կան հարիւրաւոր, հազարաւոր, միլիոնաւոր մեղեդիներ, որ կու գան Ramones-ի երգերէն... Դուք լսած էք անոնց ազդեցութիւնը 1975-էն ետք ստեղծուած ամբողջ ռոք երաժշտութեան մէջ։ Դուք կը լսեք այն ամենուր»:
Թոմի Ռամոն ըսած. «Ramones-ի՝ եզակի ու ինքնատիպ ըլլալու պատճառներէն մէկը այն է, որ ան ունէր չորս ինքնատիպ ու եզակի անդամներ»:


== Սկավառակագրութիւն ==
Ramones (1976)
Leave Home (1977)
Rocket to Russia (1977)
It’s Alive (1979)
Too Tough to Die (1984)
NYC 1978 (2003)


== Գրականութիււն ==
Legs McNeil and Gillian McCain Please Kill Me: The Uncensored Oral History of Punk. — Grove Press, 2006. — 488 с. — ISBN 9780802142641
Monte A. Melnick On The Road With The Ramones.
Jari-Pekka Laitio-Ramone: Rock In Peace: Dee Dee And Joey Ramone «Ramones: My Second Ramones Memory Book»։ Kauhajokinyt.fi։ արտագրուած է՝ 2014-07-13 
Jari-Pekka Laitio-Ramone Soundtrack Of Our Lives. — 2009.


== Արտաքին Յղումներ ==
Կաղապար:Imdb name
Uncle Monk website
Uncle Monk on Myspace
Tommy Ramone memorial page